OpenLLM-France/wikimedia huggingface dataset:
# Tapa (Estonia)

Estonia iparraldean dagoen hiria da Tapa, Tallin hego-ekialdetik 80 km-ra.

## Geografia

Estoniako komunikazio-lotune garrantzitsuenetako bat da Tapa. Tallinera trenez joan daiteke, 77 km, Tartura 112 km eta Narvara 133 km.
* Datuak: Q650577
* Multimedia: Tapa / Q650577
# Helene Adler

Helene Adler (Frankfurt am Main, 1849ko abenduaren 5a – ibidem, 1923ko abenduaren 2a) alemaniar poeta, saiakeragile eta irakasle judua izan zen.

## Bizitza

Helene Adler Frankfurten jaio zen 1849an, Ludwig Börne jaio zen etxe berean. Etxe hori Adlerren aitaren jabetzakoa zen.
1865era arte Philanthropin eskola juduan ikasi zuen, eta 1867an Wiesbadengo Emakumeen Ikastetxean lizentziatu zen. Hamabost urtez Frankfurteko Waisenschule des israelitischen Frauenvereins eskolan irakatsi zuen.
1882an irakaskuntzari utzi zion osasun-arazoengatik eta hortik aurrera literaturari eskaini zion bizitza. Urte hartan Beim Kuckuck poesia bilduma argitaratu zuen. Hurrengo urteetan poesia eta pedagogiaren inguruko saiakerak argitaratu zituen hainbat aldizkaritan.

## Lanak

* Das Buch Hermann (1881)
* Beim Kuckuck. Launige zoopoetische Waldgesänge (1882)
* Religion und Moral. Ein Beitrag zur Erziehungsfrage vom Standpunkte der Schopenhauerschen Ethik (1882)
* Über Waisenerziehung (1885)
* Vorreden und Bruchstücke. Eine poetische Musterkarte (1897)
* "Fridde uff Erde!" Gardinepreddigt von Settchen Hampelmann, Borgesfrää in Frankfort am Mää an die sechs Großmächt in ochsidendalisch-ohrjendalische Aagelegenheite (1897)
* Poetische Schatten, den Manen Arthur Schopenhauers geweiht. Buch 1: Anakreon (1912)
* Studentenlieder und akademische Gesänge (1914)

## Erreferentziak

* ↑ (Alemanez) Heuer, Renate; Wuthenow, Ralph-Rainer. (1995). Gegenbilder und Vorurteil: Aspekte des Judentums im Werk deutschsprachiger Schriftstellerinnen. 4 Frankfurt am Main: Campus Verlag ISBN 978-3-593-35390-6. OCLC .491581330.
* ↑ (Alemanez) Friedrichs, Elisabeth. (1981). Die deutschsprachigen Schriftstellerinnen des 18. und 19. Jahrhunderts: Ein Lexikon. Repertorien zur deutschen Literaturgeschichte. 9 Stuttgart: J.B. Metzler, 2 or. ISBN 978-3-476-00456-7. (Noiz kontsultatua: 2024-11-24).
* 1 2 3 (Alemanez) Pataky, Sophie. (1898). «Adler, Frl. Helene» Lexikon deutscher Frauen der Feder. 1 Berlin: Verlag Carl Pataky, 4 or..
* 1 2 (Alemanez) Hock, Sabine. (1994). «Adler, Helene» in Klötzer, Wolfgang. Frankfurter Biographie. Personengeschichtliches Lexikon. 1 Frankfurt am Main: Waldemar Kramer, 14 or. ISBN 3-7829-0444-3. (Noiz kontsultatua: 2024-11-24).
# Aleksei Stepanov

Aleksei Stepanovitx Stepanov (errusieraz: Алексей Степанович Степанов; Simferopol, Errusiar Inperioa, 1858ko maiatzaren 6a/apirilaren 24a- Mosku, 1923ko urriaren 5a) errusiar margolaria izan zen.
1880 eta 1883 bitartean Moskuko margolaritza, eskultura eta arkitektura eskolan ikasi zuen eta irakaslea izan zen 1918ra arte. 1888an Peredvizhniki taldeko artistekin erakusten hasi zen. 1894an Alemaniara, Italia iparraldera eta Frantziara bidaiatu zuen eta inpresionista frantsesen eragina jaso zuen. 1903an Peredvizhniki taldea utzi zuen eta Artista Errusiarren Batasuna eratu zuen.

## Iruditegia

* Nikolai Medyntsev bere aitaginarrebaren erretratua, 1902
* Altze taldea, 1889
* Goizeko agurrak, 1897
* Udazkena
* Volgaren ertzean
* Kurriloen hegaldia, 1891
* Bazka
* Erronda
* Haurrak igitaiekin, 1899
* Zaldiz Inauterietan, 1910
* Bulebarra, 1919
* Zaldia, 1911-1920
* Datuak: Q2834388
* Multimedia: Alexei Stepanov / Q2834388
# Zenotz

Zenotz Ultzamako kontzejua da. 2020 hasieran 49 biztanle zituen.

## Biztanleria

Zenozko biztanleria :
| 1960 | 1970 | 1981 | 1990 | 2000 | 2010 | 2020 |
| 72 | | 52 | 40 | 33 | 44 | 49 |

## Zenoztar ospetsuak

* Peio Etxeberria pilotaria

## Erreferentziak

* 1 2 Evolución de la población de los municipios y concejos desde 1981, con su legislación asociada. administracionelectronica.navarra.es (Noiz kontsultatua: 2022-1-7).
* ↑ Estornés Zubizarreta, Idoia. Zenotz. Auñamendi Eusko Entziklopedia, aunamendi.eusko-ikaskuntza.eus (Noiz kontsultatua: 2021-8-5).

## Kanpo estekak

* Datuak: Q3575222
* Multimedia: Zenotz / Q3575222
# Edith Södergran

Edith Södergran (San Petersburgo, 1892ko apirilaren 4a - Roshchino, Finlandia, 1923ko ekainaren 24a) suediar hiztuneko finlandiar poeta bat izan zen. Haren fama Eskandinabian handia da eta XX. mendeko eskandinabiar poeta nagusienen artean dago.
Eskandinabian maiz aurkezten dute Edith Södergran hiru korronte nagusiren oinordeko bezala: frantziar sinbolismoa; alemaniar espresionismoa eta errusiar futurismoa. Alta, egia bada ere alemana primeran menderatzen zuela eta errusiera zein frantsesa ondo ezagutzen zituela, badirudi oinordetza guzti horien esleipena gehiegizkoa omen dela, izatez, bateraezinak baitira zenbaitetan. Edozein modutara, gertaera horrek argi erakusten du zein punturaino izan zen originala Edith Södergranen lana, apartekoa izan baitzen haren alorrean. Ez bolizko dorre batean baztertu izanagatik, bazik eritasunagatik eta isolamenduagatik, haren lanak jite berezia hartu izan du, gaur egun ere arrotz eta harrigarri bilakatzen duena.

## Lanak

Edith Södergranek bere bizitza laburrean zehar lau poesia bilduma argitaratu zituen. Hil ondoren, Landet som icke är ("Ez den lurraldea") argitaratu zen eta bertan aurreko bildumetan baztertutako poemak bildu ziren.
* Dikter ("Poemak", 1916)
* Septemberlyran ("Iraileko lira", 1917)
* Rosenaltaret ("Aldareko arrosa", 1919)
* Framtidens skugga ("Etorkizunaren arintasuna", 1920).
* Landet som icke är ("Ez den lurraldea", 1925)
* Datuak: Q466595
* Multimedia: Edith Södergran / Q466595
# Sofia Perovskaia

Sofia Lvovna Perovskaia (errusieraz: Софья Львовна Перовская; 1853ko irailaren 13a/irailaren 1a - 1881eko apirilaren 15a/apirilaren 3a) iraultzaile errusiarra izan zen eta Narodnaia Volia erakunde iraultzaile sozialistako kidea izan zen. Alexandro II.a Errusiakoaren hilketa arrakastatsua antolatu zuen, horregatik hil zuten urkamenduz.

## Biografia

Perovskaya San Petersburgon jaio zen, familia aristokratiko batean. Bere aita, Lev Perovsky, San Petersburgoko gobernadore militarra zen. Bere aitona, Nikolai, Tauridako gobernadorea zen. Perovskaya txikitan krimean bizi zen, eta nahiz eta ez zuen ikasteko aukera izan, bere kabuz irakurtzen hasi zen. Ondoren bere familia San Petesburgora joan zen, eta han Perovskaya, Alarchinsky emakumezko Ikastolan sartu zen. Han neska asko ezagutu zituen eta mugimendu erradikalaren interesa izan zuten. Hamasei urterekin zituenean etxetik alde egin zuen eta Tchaikovskyren zirkuluan sartu zen. . 1872etatik 1877etara, Samara, Tver eta Simbirsk probintzietan lan egin zuen. Garai horretan, irakasle eta mediku laguntzaile gisa diploma jaso zituen.
1879ko azaroaan Perovskayak Errusiako Alexander II.aren hilketa saiakera parte hartu zuen, azkenean 1891ean, hilketa lortu zuten. Bere lagunmina Andrei Zhelyabovekin eskondu zen. Andrei, Narodnaya Volia-ko batzorde exekutiboko kidea izan zen. Perovskaya 1881eko martxoaren 10ean atxilotu zuten. Eta Errusiako lehen emakumea heriotzara zigortua izan zen.

## Ondarea

Heriotzaren ondoren hiru hamarkadatan, Perovskaya, Kanno Sugako japoniar feministaren inspirazio bihurtu zen. Sugako Japoniako enperadorearen aurkako hilketa saiakera batean hil zen eta Zintzilik ere exekutatu zuten. 2018an New York Times egunkariak ezezagunaren iritzia argitaratu zuen

## Erreferentziak

* ↑ https://nytimes.com/2018/05/30/obituaries/overlooked-sophia-perovskaya.html?partner=rss&emc=rss&smtyp=cur&smid=tw-nytobits |title=Overlooked No More: The Soviet Icon Who Was Hanged for Killing a Czar
* Datuak: Q1823663
* Multimedia: Sophia Lvovna Perovskaya / Q1823663
# Cristina Carvalho

Maria Cristina Nunes da Gama Carvalho Meira de la Cunha (Lisboa 1949ko azaroaren 10a) portugaldar idazlea da.

## Ibilbidea

Natalia Nunes idazlearen eta António Gedeão (Romulo Carvalho ezizena) irakasle eta poetaren alaba da. Bere lehen liburua, Até já não é adeus, 1989an argitaratu zen. Hainbat aldizkari eta egunkaritan argitaratu zituen ipuinak, bereziki Jornal de Letras eta Egoista aldizkarian.

## Aukeratutako lanak

Liburu hauen egilea da:
* Até já não é adeus, Signo (ed), Ponta Delgada, Azores (1989)
* Momentos misericordiosos, Relógio d'Água (ed) Lisboa 1992 - ISBN 972-708-181-9
* Ana de Londres, Relógio d'Água (ed) Lisboa 1996 - ISBN 972-708-302-1
* Estranhos casos de amor, Relógio d'Água (ed) Lisboa 2003 - ISBN 972-708-761-2
* O Gato de Uppsala - 5. edizioa - 2009an argitaratua Sextante/Porto Argitaletxean
* Nocturno, o romance de Chopin - 2009an argitaratua por Sextante/Porto Editora
* Tarde Fantástica, 7dias6noites (ed) 2011n argitaratua - ISBN 978-989-686-076-9
* A Casa das Auroras, eskuiskribua (ed) 2011n argitaratua - ISBN 978-989-657-186-3
* Lusco-Fusco, breviário dos mundos elementares - 2011n argitaratua Sextante/Porto Editora
* Rómulo de Carvalho/António Gedeão - Biografia - 2012an argitaratua Estampa argitaletxea, ISBN 978-972-33-2692-5
* Marginal, Eskuiskribua (ed) Fevereiro 2013 - ISBN 978-989-657-360-7
* Ana de Londres - 2013n argitaratua Edições Parsifal, ISBN 978-989-98333-8-8
* Quatro Cantos do Mundo - (ed. xuño de 2014) ISBN 978-989-657-514-4
* O Olhar e a Alma, romance de Modigliani - (ed. xuño de 2015) -
* As Fabulosas Histórias da Tapada de Mafra (2016) - Sextante / Porto Editora - ISBN 978-989-676-152-3.
* Até Já Não É Adeus" e outros contos, Relógio D'Água (2016) ISBN 978-989-641-674-4
* Rebeldia - Planeta ( 2017), ISBN 978-989-657-946-3
* A Saga de Selma Lagerlöf , 2. edizioa - Relógio D'Água (2018) ISBN 978-989-641-885-4 -
* Ingmar Bergman -O Caminho Contra o Vento, Relógio D'Água (2019) ISBN 978-989-641-967-7
* Almanaque do Céu e da Terra, Relógio D'Água (2020) ISBN 978-989-783-087-7
* Strindberg - Neste Mundo Fui Apenas Um Convidado, Relógio D'Água (2021) ISBN 978-989-783-194-2
* W.B. Yeats - Onde Vão Morrer os Poetas, Relógio D'Água (2022) ISBN 978-989-783-313-7
* Paula Rego - A Luz e a Sombra, Relógio D'Água (2023) ISBN 978-989-783-409-7

## Erreferentziak

* 1 2 .

## Kanpo estekak

* Datuak: Q10261667
# Etsaiaren Lurralde Okupatuen Administrazioa

Etsaiaren Lurralde Okupatuen Administrazioa edo ELOA (ingelesez: Occupied Enemy Territory Administration edo OETA) Britainia Handia eta Frantziako lehenago Otomandar Inperioaren esku zeuden Siria Handia eta Mesopotamiako probintzien administrazio militarra izan zen. Lehen Mundu Gerrako Sinai eta Palestinako kanpainaren ostean sortu zen. Administrazioa bukatu zen Siriako Frantziar Agintea eta Palestinako Britainiar Mandatua ezarri zenean 1920ko apirilaren 19-26an egin zen San Remoko konferentzian.

## Kanpo estekak

* Datuak: Q7075820
* Multimedia: Occupied Enemy Territory Administration / Q7075820
# Pello Errotaren bizitza bere alabak kontatua

Pello Errotaren bizitza bere alabak kontatua liburua 1963an plazaratu zuten, Pello Errotaren inguruko informazioa bilduz. Funtsean Mikaela Elizegi bere alabak Antonio Zavalari aitaren bizitzaren gorabeherak kontatu zizkion, eta Zavalak, elkarrizketa haiek grabaturik, Mikaelaren kontakizunak hitzez hitz idatziz jarri eta liburu horretan argitaratu zituen. Auspoa bildumaren lan ezagunetariko bat da.

## Bertsolaria

Pedro Jose Elizegi Maiz, Pello Errota ezizenez, euskal bertsolaria izan zen. Bizibidez errotaria bazen ere, bertsoa lanbide osagarri gisa erabili zuen lehen bertsolarietakoa izan zen. Umoretsua eta plaza bertsolari bikaina izan zen, Euskal Herriak eman duen bertsolari on eta jorienetarikoa. 1895. urtean Argentinara joan zen, hara joandako euskaldunen aurrean kantatzera.

## Liburuaren balorazioak

Jabier Kaltzakortak Herri literaturako altxorrik handiena izeneko artikuluan zera esan zuen: "Gabriel Arestik esaten zuen bezala, euskaraz idatzi den testurik hoberenetako bat da". Lanaren berezitasuna da testuan kontalariaren ahozko solasa jasotzen dela, hizkuntza idatziaren ohiko artifiziorik gabe. Liburuaren hirugarren argitalpenean, zera dio Bernardo Atxagak hitzaurrean: "Zenbat balio dute, poetikoki, Mikela Elizegik hurbileko heriotzen aurrean esandakoek? Zakur amorratuak hozka egindako neskatoaren pasarteak, kasu, edo hemeretzi urterekin hildako ahizparenak? Ezin da neurtu".

## Bibliografia

* Pello Errotaren bizitza bere alabak kontatua, Antonio Zavalaren zuzenketekin, Auspoa 32. zk., 1963.
* Mikela Elicegui-ren oroitzapenak, Emak Bakia bilduma, Pamiela, 1993. Aurrekoaren aukeraketa eta egungo idazkeran jasota.

## Erreferentziak

* ↑ Antonio Zavalaren ohoretan Herri literaturaz gogoeta. Universidad de Deusto 2000 ISBN 8474857066. PMC 434340497..

## Kanpo estekak

* Liburuaren edizio digitala.
* Datuak: Q124969053
# Hiba Kamal Abu Nada

Hiba Kamal Abu Nada (Meka, 1991ko ekainaren 24a – Khan Yunis, Gazako zerrenda, 2023ko urriaren 20a) poeta, eleberrigilea, biokimikaria, aktibista feminista eta Palestinako nazionalitateko wikipediaren laguntzailea izan zen.

## Biografia

Abu Nada 1991n jaio zen, Mekan (Saudi Arabia), Nakban errefuxiatutako familia batean (1948an israeldarren okupazioak eragindako palestinarren lekualdatze bortxatuan). Abuk Biokimika ikasi zuen Gazako Unibertsitate Islamikoan, irakasle gisa aritu zen eta nutrizio klinikoko maisutza osatu zuen.
2021ean, Wikipediako entziklopedia birtualean boluntario gisa eskaini zen, Wikia Writes izeneko urrutiko programa baten bidez. Wikipedian argitaratu aurreko artikuluen hizkuntza-zuzentzaile aritu zen.

## Sariak

2017an, Arabiako Sormenari emandako Sharjah saria irabazi zuen Oxigenoa ez da hildakoentzat eleberriagatik (Arabieraz: الأكسجين ليس للموتى - Latinezko alfabetoan honela transkribatua: al-Uksujīn laysa lil-mawtā)

## Heriotza

Abu Nada 2023ko urriaren 20an hil zen, 32 urte zituela, Khan Yunis (Gazako zerrenda) Israelgo armadak bonbardatu zuenean.
Hil baino egun bat lehenago honako hau idatzi zuen:
   «Hiltzen bagara, jakin ezazue pozik eta irmo gaudela, eta esan munduari, gure izenean, pertsona zuzenak garela/egiaren aldekoak».
Hil baino egun bat lehenago, Israelen eta Palestinaren arteko gatazkari buruzko poema bat ere idatzi zuen.
   «Gaua iluna da hirian, misilen distiragatik izan ezik; isila, bonbardaketaren soinuagatik izan ezik; beldurgarria, otoitzaren promesa lasaigarriagatik izan ezik; beltza, martirien argiagatik izan ezik. Gabon ".

## Erreferentziak

* 1 2 3 Poetisa palestina Heba Abu Nada muere por bombardeos de Israel (+Foto) - Prensa Latina. 2023-10-22.
* ↑ «Gaza: Muerte de una poeta - ContraPunto» https://www.contrapunto.com.sv/ 2023-10-21.
* 1 2 3 «Heba Abu Nada, poetisa y novelista palestina, falleció ayer por los ataques en Gaza» ANRed.
* ↑ Español, Al Mayadeen. (2023-10-21). «Poeta de Palestina Heba Abu Nada muere tras bombardeo de "Israel"» Red El Mayadeen.

## Kanpo estekak

* Datuak: Q123139628
* Multimedia: Hiba Kamal Abu Nada / Q123139628
# Formós gaztelua

Formós gaztelua (katalanez: castell Formós; euskaraz: «gaztelu polita» esan nahi duena) edo Balaguerko gaztelua (katalanez: castell de Balaguer) bertoko as-sudda edo gotorlekua izan zen, andalustar jatorria zuena.

## Kokapena

Gaztelua Segre ibaiaren ondoan dago, Balaguer hirian, Lleida probintziako hiriburuaren iparraldean. Gaztelutik oso gertu Montgaiko San Lorentzo urtegia dago. Probintziako erdigune geografikoan dago, gutxi gorabehera.

## Historia

897an, Lubb ibn Muhammad Tutera eta Lleidako waliak Balaguerko gaztelua eraikitzea agindu zuen, Almatàko lautadako gotorlekua zegoen toki berean.
1045 eta 1082 artean, Yusuf Al-Muzaffarrek gotorlekua jauregi bihurtu zuen, gobernadorearen egoitza bihurtu zena.
1105ean, Ermengol VII.ak, Urgellgo kondeak, Balaguer konkistatu zuen. Bertan ezarri zuen konderriko hiriburua, gaztela Formós bataiatuz.
1413an, Urgellgo kondearen matxinadaren testuinguruan, Fernando I.aren tropek eraso eta Balaguerreko setioan gaztelua suntsitu zuten. Geroago zaharberritu zuten.
1988tik Monumentu Historiko Artistikoa da.

## Erreferentziak

* ↑ Giralt i Balagueró, Josep. (1994). Castell Formòs (o de Balaguer). in: Catalunya Romànica, XVII. Bartzelona: Enciclopèdia Catalana, 225-238 or. ISBN 84-7739-811-9..
* ↑ (Gaztelaniaz) Ministerio de Educación, Cultura y Deporte. Consulta a la base de datos de bienes inmuebles. .

## Kanpo estekak

* Datuak: Q8342137
* Multimedia: Castell Formós / Q8342137
# Balaguer

Balaguer Kataluniako udalerria da, Noguera eskualdean eta Lleidako probintzian kokatua. Eskualdeko hiriburua eta probintziako bigarren udalerririk populatuena da. 2009ko urtarrilaren 1eko erroldaren arabera, 16.779 biztanle zituen. 57.3 km2-ko azalera du.
Segre ibaiak udalerria zeharkatzen du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 4.903 | 4.753 | 5.434 | 5.380 | 6.280 | 6.543 | 8.339 | 11.579 | 12.585 | 13.037 | 13.359 | 16.779 |

## Ikus, gainera

* Lleidako udalerrien zerrenda
* Formós gaztelua

## Kanpo estekak

* (Katalanez) Balaguerreko Udal webgunea
* Datuak: Q696797
* Multimedia: Balaguer / Q696797
# Lubb ibn Muhammad

Lubb ibn Muhammad ibn Lubb ibn Musa al-Qasaw ibn Musa ibn Furtun ibn Qasi (arabieraz: لب بن محمد بن لب بن موسى القسوي بن موسى بن فرتون بن قاسي بن فرتون‎; ? – 907), Tutera eta Lleidako wali (890-907) izan zen.

## Arbasoak

Lubb ibn Muhammad Banu Qasi leinu muladikoa zen. Aita Muhammad ibn Lubb, Musa ibn Musaren oinordeko zuzena zuen.
Bere anai-arrebak Musa ibn Muhammad, Jusuf ibn Muhammad, Abd Allah ibn Muhammad, Junus ibn Muhammad eta Mutarrif ibn Muhammad ziren. Anai hauen arteko borrokak Banu Qasien suntsipena eragin zuten.

## Borrokak

Lubbi etengabe Katalunia eta Aragoiko konderriaren noble kristauak borrokatuz aritzea ez ezik hegoaldetik musulmanen espedizioak ere zetozkion. Hori zela eta, Lubbek agindu zuen zenbait hiri gotortzea, tartean Lleida, Monzón edo Balaguer. Lleidako meskita, egungo katedral zaharra, eta aljama (bere klaustroa) ere eraiki zituen.
897ko abuztuaren 11an, Lubbek Bartzelonako konderria eraso zuen, Wifredo Bilotsua kondea Vall d'Oran, Solsonatik gertu, hiltzen.
Tutera, Tarazona (899) eta Araba eraso eta Toledo konkistatu zuen Jaéndik gertuko lurraldeak ere hondatuz. 904ko beste espedizioan Ramon I.a Pallarsekoa mendean hartu eta Ribagorzako konderria okupatu zuen.
907an Iruñea erasotzea saiatu zuen baina ezin zuen hiria mendean hartu. Hilabete gutxi geroago, Lubb Antso I.a Gartzezek antolatutako lakio batean erori eta erail zuten.
Huescako jauna eta Loperen antzinako etsaia zen, Muhammad al-Tawil muladiak Furtun ibn Lubb Lubben semeari bere jarauntsia ostu eta Lleidako wali berria bihurtu zen.

## Ezkontzak eta seme-alabak

Lubb ibn Muhammadek hiru seme izan zituen:
* Abd Allah ibn Lubb
* Muhammad ibn Lubb
* Furtun ibn Lubb, kristau bilakatu zena.
Zuhaitz genealogikoa :
Furtun ibn Lubb
Lubb ibn Musa
Muhammad ibn Lubb
Lubb ibn Muhammad
Muhammad ibn Lubb :

## Erreferentziak

* ↑ Euskaltzaindia. (2016-09-30). (PDF) 181. araua: Erdi Aroko pertsona-izenak. Iruñea, 14 or..
* ↑ González Ruiz, David. (2012). Breve historia de la Corona de Aragón. Madril: Nowtilus, 30 or. ISBN 978-84-9967-306-6..
* ↑ Canal, Jordi. (2015). Historia mínima de Cataluña. Madril: Turner Publicaciones S.L., 28 or. ISBN 978-84-16142-08-8..

## Kanpo estekak

* Datuak: Q3264624
# Calasanz

Calasanz (katalanez: Calassanç) Huescako probintziako herria da, La Litera eskualdekoa, Peralta de Calasanz udalerrian kokatuta, Aragoin. 736 metrotan dago eta eskualdeko herririk zaharrena da (izan ere, 556. urteko agiri bisigodo batean agertzen da).

## Demografia

* Calasanz
* INEren datuak.     INEren errolda

## Hizkuntzak

Inguruko herri askok bezala, Calasanzek ere tokiko hizkera du, ezaugarri edo hitz batzuetan hurbileko beste herri batzuen antzekoa, eta beste batzuetan, berriz, ribagorzatar dialektoaren antzekoa. Ribagorzatar katalanaren eta ribagorzatar aragoieraren arteko muga linguistikoa da.

## Erreferentziak

* ↑ (Gaztelaniaz) Instituto Nacional de Estadística (España). Alteraciones de los municipios en los Censos de Población desde 1842. .

## Ikus, gainera

* Peralta de Calasanz
# Peralta de la Sal

Peralta de la Sal Huescako probintziako herria da, La Litera eskualdekoa, Peralta de Calasanz udalerrian kokatuta, Aragoin. 523 metrotan dago eta 114,9 km²-ko azalera du.

## Demografia

* Calasanz
* INEren datuak.     INEren errolda

## Erreferentziak

* ↑ (Gaztelaniaz) Instituto Nacional de Estadística (España). Alteraciones de los municipios en los Censos de Población desde 1842. .

## Ikus, gainera

* Peralta de Calasanz
# Arantxa Arbe

María Aránzazu Arbe Méndez (Donostia, Gipuzkoa, 1967ko martxoaren 23a) Fisikako irakaslea da UPV/EHUn eta ikertzailea da Materialen Fisika Zentroan eta Zientzia Ikerketen Kontseilu Nagusian (CSIC).

## Biografia

Arantxa arbe Fisikako lizentziaduna eta irakaslea da Euskal Herriko Unibertsitatean, materialen fisikan bereiztuta. Beira eta polimeroak eratzeko sistemen egitura eta dinamika aztertzen ditu nagusiki. Erabilitako metodologia sakabanatze-tekniken aplikazioan oinarritzen da (neutroiak, X izpiak eta argia), eta beste metodo esperimental batzuekin konbinatzen da (espektroskopia dielektrikoa, erreologia, etab.) baita dinamika molekularraren simulazioak ere, Materialen Fisika Zentroa ren Polimeroen eta Materia Bigunen Taldeko beste kide batzuekin elkarlanean.

## Ibilbidea

Arbe bost urtez Bilbon Egoera Solidoaren Fisika Euskal Herriko Unibertsitatean (UPV/EHU) (1886-1990) aritu zen, gero doktoretza lau urtez egiteko, Juan Colmenero de León gainberagaile bezala.
Ondoren, postdoktoretza egin zuen hiru urtez, non Egoera Solidoaren Ikerketa Institutua (IFF), Alemanian eta Materialen Fisika Sailean (UPV/EHU) egon zen azken urtean. Denbora horretan Neutroien Dispertsioaren Europako Elkartearen Gazte Zientzialari Saria irabazi zuen (1996ean).
Postdoktoretza amaitu eta gero, Donostira bueltatu zen Ikerketari lotutako posizioa CSICen Materialen Fisikako Unitatean (Materialen Fisikako Unitatea, CSIC-UPV)
Gerora, CFMko zientzialari titularra eta Ikertzaile zientifikoa izan zen zortzi urtez (2001-2009), bere lehendabiziko aipatuak egiteko. Denbora tarte honetan ere bai 45 artikulu publikatu zituen, Juan Colmenero eta beste pertsona batzuekin.
Geroztik, Fisikako lizentziaduna eta irakaslea da Euskal Herriko Unibertsitatean, eta aipatu eta artikulu asko publikatzen ditu gaur egun.
Denbora honetan lortu dituen helburu bezala, Heinz Maier-Leibnitz Zentrum-eko (2012-2020) SAB-eko Zientzia Aholku Batzordeko kidea izan zela aipatu dezakegu. Ere bai, ehun baino artikulu publikatu ditu, nagusiki neutronen spin-a aztertzen. Azkenik, 2010ean liburu bat publikatu zuen Dieter Richter, M. Monkenbusch eta Juan Colmenerorekin.

## Kanpo estekak

Arantxa CFM ( Materialen Fisika Zentro) web site-a